Klubber i NHF Region Innlandet

Tillitsvalgte i NHF Region Innlandet

Norges Håndballforbund

NHFs lovkomite

Revisor

Innlandet Idrettskrets

Ansatte

 Lillehammer, 2. mars 2023

**INNKALLING TIL REGIONSTING 2023**

Det innkalles med dette til det 10. ordinære Regionstinget for NHF Region Innlandet.

Tinget avholdes slik:

**Sted: Scandic Lillehammer Hotell**

**Dag og tid: Lørdag 3. juni 2023, kl. 1100-1800**

**Årsmøter**

Alle klubber forventes å møte på tinget. Dette er klubbenes arena for å kontrollere og gjøre vedtak omkring regionens liv og virke.

Klubbens årsmøter som skal være gjennomført innen 31/3-2023, skal velge representanter fra sin klubb til Regionstinget.

**Vi ber alle fylle ut Fullmaktsskjema som følger vedlagt og sende dette inn til Regionen innen onsdag 26. april 2023.**

**Vi ønsker velkommen til Regionstinget 2023**

 Se videre under…..

**Reglementet for Regionstinget:**

**1. Saksliste**

## Åpning Regionsting 2023

## Konstituering

## Godkjenne saksliste og forretningsorden

## Styrets beretning 1. juli 2020 - 30. april 2023

1. Regnskap 2020, 2021 og 2022
2. Tilsetting av revisor

7. Innkomne forslag og saker

8. Fastsette klubbkontingent

9. Handlingsplan 2023-2026

10. Rammebudsjett 2023-2026

11. Oppnevne delegater til NHFs ting 2025

12. Bestemme sted for neste Regionsting

13. Valg

14. Avslutning

**Kl. 1230 er det lunsj.**

**Etter lunsj blir det en faglig timeout, før tingforhandlingene gjenopptas**

**2. Regionstingets myndighet og representasjon**

**IV. TING, STYRE, UTVALG MV.**

**§ 13    Regionstinget**

13.1     NHF Region Innlandets høyeste myndighet er Regionstinget som avholdes annethvert år innen 15. juni i de årene NHF ikke har Håndballting.

13.2     Regionstinget innkalles av styret med minst tre måneds varsel direkte til de klubbene og andre som har representasjonsrett. Innkallingen kan henvise til at saksdokumentene gjøres tilgjengelig på regionens internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én måned før Regionstinget. Forslag som skal behandles på Regionstinget, må være sendt til styret senest to måneder før Regionstinget. Fullstendig sakliste og andre nødvendige saksdokumenter med forslag til Regionstinget må være gjort tilgjengelig senest to uker før Regionstinget.

13.3     Ved innkalling i strid med bestemmelsen, avgjør Regionstinget hhv. under godkjenning av innkalling og godkjenning av saklisten, om tinget er lovlig innkalt og om det er saker som ikke kan behandles.

13.4     Regionstinget er vedtaksført med det antall godkjente representanter som møter.

13.5     På Regionstinget kan ikke behandles forslag om endring i lov og bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigete vedtar det, ved godkjenning av saklisten.

**§ 14    Representasjon på Regionstinget**

14.1     På Regionstinget møter med stemmerett:

a)                 Regionens styre.
b)                 Representanter fra klubbene etter følgende skala:

0-4 spillende lag fra J/G12, får inntil 2 representanter
5-9 spillende lag fra J/G12 får inntil 3 representanter
10 eller flere lag fra J/G12, får inntil 4 representanter

14.2     Representantene må være valgt på klubbens årsmøte.

14.3     Videre møter uten stemmerett, men med tale og forslagsrett i saker som ligger innenfor komiteens arbeidsområde:

a)  Lederne i de faglige utvalg/komiteer, eventuelt nestleder eller medlem dersom leder er forhindret fra å møte.
b)   Kontrollkomiteens medlemmer.
c)   Valgkomiteens medlemmer.
d)   Revisor
e)   En representant fra NHFs lovkomite

14.4     Med tale- og forslagsrett, unntatt ved valg:

a)   Regionens administrative leder
b)   Inntil 3 mellomledere fra regionens administrasjon (ved forfall kan en av de øvrige ansatte gis denne retten)

14.5     Observatører fra klubber i regionen uten tale, forslags- og stemmerett.
Hver klubb kan stille med en observatør uten tale, forslags- og stemmerett.

14.6     Krav til klubbene.

Representanter fra klubber som ikke har ordnet sine økonomiske forpliktelser til regionen innen 30 dager etter varsel er gitt, kan møte på Regionstinget, men mister tale, forslags- og stemmerett. (*Varsel er pr. definisjon melding via klubbens offisielle e-postadresse og/eller via klubblederes e-postadresse*)

14.7     Det nyttes ikke utgiftsfordeling. Representantene har ansvar for egne utgifter.

**3. Innmelding av saker**

Klubbene kan melde inn saker til Regionstinget etter forutgående styrebehandling. Sakene må være Regionen i hende innen **3. april 2023.**

 **4. Påmelding**

Klubbene må melde inn sine tingrepresentanter til Regionen innen **26. april 2023**.

Antallet representanter fra hver klubb tar utgangspunkt i lagene fra J/G 12 år og til senior, pr. 1. januar 2023. (Se vedlagte Fullmaktsskjema).

Påmeldingen skjer via **Fullmaktsskjema.** Skjemaet må være underskrevet av klubbens valgte styreleder.

Klubben blir fakturert med kr. 890,- pr. representant.
Dette inkluderer all servering i løpet av tinget, blant annet lunsj.

Vennlig hilsen

Bjarne Fluto (sign.) Ivar M. Karlstad (sign.)

Styreleder Daglig Leder